Ke ne ke sa dire sentle kwa sekolong mme fa dingwaga di ntse di ya ke ne ka simolola go itseela kwa tlase ga ba bangwe. Ke ne ka simolola go ikgogona mo bathong e bile ke sa ba tshepe. Nako le nako fa ke ya sekolong ke ne ke ngomoga pelo. Ka sekai, fa ke ne ke tshwanelwa ke go bua fa pele ga tlelase, gantsi ke ne ke sa kgone le go tlhalosa dintlha tsa konokono tse ke neng ke kgona go di tlhalosa ka dinako tse dingwe. Fa ke ne ke aloga mo go grade 8, pego ya me ya sekolo e ne e kwadilwe jaana: “Ga a itse mafoko a mantsi, ga a kgone go itlhalosa.” Mafoko ao a ne a nkutlwisa botlhoko thata mme a dira gore ke ikutlwe ke se na mosola le go feta. Ke ne ka simolola go ipotsa gore ke tshelela eng.